इससे पहले सितंबर से पेट्रोल के दाम छह बार बढ़ाए जा चुके हैं. वहीं डीजल कीमतों में पिछले महीने तीन बार बढ़ोतरी की गई थी. इंडियन ऑयल ने कहा, ‘अंतरराष्ट्रीय बाजार में पेट्रोल और डीजल के वर्तमान मूल्य स्तर और डॉलर के मुकाबले रुपये की विनिमय दर को देखते हुए पेट्रोल और डीजल के दाम में कमी आई है. दाम में आई इस गिरावट को इस कटौती के साथ उपभोक्ता तक पहुंचाया जा रहा है.’कंपनी ने कहा है कि अंतरराष्ट्रीय बाजर में ईंधन के दाम पर उसकी नजर रहेगी. इसके साथ ही डालर-रुपया विनिमय दर की भी वह निगरानी करती रहेगी.